Lynette Davies

Actores o Gymraes ar lwyfan, teledu a ffilm oedd Lynette Faenor Davies (18 Hydref 1948 – 1 Rhagfyr 1993).

 Bywgraffiad 
Ganwyd Davies yn Nhonypandy, Morgannwg, yn 1948, yn ferch i swyddog Tollau Tramor a Chartref. Cafodd ei addysg yn Our Lady's School yng Nghaerdydd. Aeth i astudio yn Academi Frenhinol y Celfyddydau Dramatig yn Llundain cyn ymuno gyda chwmni sefydlog yn yr Old Vic, Bryste.Anthony Hayward, Obituary: Lynette Davies dyddiad 13 Rhagfyr 1993 o The Independent arlein yn independent.co.uk, cyrchwyd 15 Mai 2011

Yn 1974 ymddangosodd Regan mewn cynhyrchiad Royal Shakespeare Company o King Lear,King Lear at rscshakespeare.co.uk, cyrchwyd 15 Mai 2011Otis L. Guernsey, Al Hirschfeld, The Best Plays of 1974-1975 (1975), p. 109 ac yn hwyrach yn yr un flwyddyn bu'n chwarae Yulia yng nghynhyrchiad cyntaf yr RSC yng ngwledydd Prydain o Summerfolk gan Maxim Gorky yn Theatr yr Aldwych.Guernsey & Hirschfeld (1975), p. 118

Ei rôl uchaf ei phroffil oedd fel Davinia Prince, y cymeriad canolog yn The Foundation, cyfres deledu Brydeinig gan ATV a ddarlledwyd yn 1977-1978, oedd yn dilyn stori gweddw i deicŵn busnes.Vincent Terrace, Encyclopedia of Television Series, Pilots and Specials: 1974-1984 (1985), p. 430The Listener, vols. 100-101 (1978), p. 278

Ym 1989 chwaraeodd ran Doll Tearsheet mewn cynhyrchiad English Shakespeare Company o King Henry IV, Rhan II.Barbara Hodgdon, Henry IV, part two (1993), p. 148

Yn Rhagfyr 1993, yn 55 mlwydd oed, boddwyd Davies ar Drwyn Larnog, ar arfordir Bro Morgannwg.Actress dies in The Independent on Sunday dyddiad 12 Rhagfyr 1993: "LYNETTE DAVIES, who starred as Davinia Prince in the 1970s TV series The Foundation, was found drowned at Lavernock Point, near Penarth, South Glamorgan." Yn ddiweddarach penderfynwyd ei bod wedi marw drwy hunanladdiad.

Ar adeg ei marwolaeth roedd Lynette Davies yn byw yn 31a Mortimer Road, Caerdydd, a gadawodd ystad oedd yn werth £251,073.Search for Davies, Lynette Vaynor, 1994 at probatesearch.service.gov.uk, cyrchwyd 28 Awst 2015

 Gwaith sgrîn 
 Clayhanger (1976) – Adela Orgreave 
 The Ghosts of Motley Hall (1976) – Miss Uproar/Imogen 
 Raffles (1977) – Lady Camilla Belsize 
 Will Shakespeare (1978) – Countess of Southampton
 The Foundation (TV series) (1977-1978) – Davinia Prince 
 Tales of the Unexpected, "The Last Bottle in the World" (1981) – Sophie Kassoulas
 Miracles Take Longer (1984) – Jenny Swanne 
 Tales of the Unexpected, "The Best Chess Player in the World" (1984) – Paula Shaw
 No Place Like Home, "Dear Miss Davenport" (1986) – Celia Davenport 
 Inside Story (1986) – Eileen Stead
 The District Nurse (1987) – Isobel Huxtable 
 Bergerac, "Treasure Hunt" (1987) – Miranda Bassett
 The Watch House (1988) – Fiona
 Eira Cynta'r Gaeaf / The Christmas Stallion (1992) – Nerys
 Street Legal, "Children's Hour" (1992) – Dr Renata Berger

 Cyfeiriadau 

Categori:Genedigaethau 1948
Categori:Marwolaethau 1993
Categori:Pobl o Donypandy
Categori:Actorion teledu o Gymru
Categori:Actorion ffilm o Gymru
Categori:Merched yr 20fed ganrif o Gymru